Halo

Halo – sci-fi kompiuterinių žaidimų serija, leidžiama JAV „Microsoft“ kompanijos nuo 2001 m. Pagrindiniai serijos žaidimai yra pirmojo asmens šaudyklės žanro. Tai vieni komerciškai sėkmingiausių žaidimų „Xbox“ konsolėms. Žaidimų herojai nežemiškose planetose kovoja su priešiškais ateiviais.

 Apie žaidimus 
„Halo“ žaidimų seriją pradėjo JAV „Bungie“ žaidimų studija, kuri priklausė „Microsoft“. Pirmasis žaidimas „Halo: Combat Evolved“ išleistas 2001 m. kartu su „Microsoft“ pirmosios žaidimų konsolės „Xbox“ pasirodymu rinkoje. Jis turėjo vieno žaidėjo ir kelių žaidėjų režimus, Co-op režimą. Tuo metu dar neveikė „Microsoft“ internetinė paslauga „Xbox Live“, todėl kelių žaidėjų režimas buvo įmanomas tik vietiniame tinkle arba tarp dviejų žaidėjų žaidžiant perskirto ekrano režimu. Vėliau sekę „Halo“ žaidimai turėjo pilnavertę daugelio žaidėjų žaidimo galimybę internetu.

„Halo“ žaidimai tapo vienais populiariausių „Xbox“ konsolėms. Buvo išleisti papildomi žaidimai, parašyti romanai ir grafiniai kūriniai, pratęsiantys ir paaiškinantys žaidimų istoriją. Po 2007 m. „Halo 3“ žaidimo išleidimo „Bungie“ studija išsipirko nuosavybės teises iš „Microsoft“ ir vėliau žaidimų serijos kūrimą pratęsė „Microsoft“ naujai įkurta „343 Industries“ studija. 2015 m. viduryje žaidimų serijos bendri pardavimai pasiekė 65 mln. vnt.gamespot.com

 Žaidimų siužetas 
Žaidimų istorija nukelia toli į ateitį, kai žmonės kolonizavo tolimas galaktikos planetas ir buvo užpulti priešiškų ateivių. Žaidėjas valdo herojų − super karį, sukurtą kovoms. Jis vadinamas kariniu rangu Master Chief ir paprastai matomas tik apsirengęs koviniu kostiumu. Herojams žaidimo eigoje padeda AI Cortana, reprezentuojama mėlynos spalvos moters pavidalo holograma. Halo − taip vadinamos senai išnykusios, kažkada galaktikoje dominavusios ateivių rūšies pastatytos kosminės žiedo formos milžiniškos konstrukcijos, sukurtos karo tikslais.

 Žaidimai 
Pagrindinių žaidimų serija:
 Pavadinimas Išleidimo metai Kūrėjai Platforma Išplatintų kopijų skaičius, mln. vnt „Halo: Combat Evolved“2001„Bungie“ „Xbox“, „Windows“, „Mac“ 6,43vgchartz.com, 2015 09 26  „Halo 2“ 2004„Bungie“ „Xbox“, „Windows“ 8,49vgchartz.com, 2015 09 26  „Halo 3“ 2007„Bungie“ „Xbox 360“ 12,05vgchartz.com, 2015 09 26  „Halo: Combat Evolved Anniversary“Pirmojo žaidimo adaptacija 2011„Bungie“ „Xbox 360“ 2,41vgchartz.com „Halo 4“ 2012„343 Industries“ „Xbox 360“ 9,69vgchartz.com „Halo: The Master Chief Collection“Pirmųjų 4 žaidimų adaptacijos 2014 „Bungie“„343 Industries“ „Xbox One“ 3,00*vgchartz.com „Halo 5: Guardians“ 2015„343 Industries“ „Xbox One“ 3,60*vgchartz.com
 Pastaba. 2016 m. pradžios duomenys, dar parduodama rinkoje.
„Halo“ serijos papildomi žaidimai:
 Pavadinimas Išleidimo metai Platforma Pastabos „Halo Wars“ 2009 „Xbox 360“ Realaus laiko strategija „Halo 3: ODST“ 2009 „Xbox 360“ Pirmojo asmens šaudyklė „Halo: Reach“ 2010 „Xbox 360“ Pirmojo asmens šaudyklė „Halo: Spartan Assault“ 2013 „Xbox 360“, „Xbox One“, „Windows“ „Windows Phone“, „iPad“, „iPhone“ Šaudyklė iš viršutinio trečiojo asmens perspektyvos taško „Halo: Spartan Strike“ 2015 „Windows“ „Windows Phone“, „iPad“, „iPhone“ Šaudyklė iš viršutinio trečiojo asmens perspektyvos taško „Halo Wars 2“ 2017 „Xbox One“, „Windows“ Realaus laiko strategija

 Romanai 
„Halo“ serijos romanai:
 „Halo: The Fall of Reach“
 „Halo: The Flood“
 „Halo: First Strike“
 „Halo: Ghosts of Onyx“
 „Halo: The Cole Protocol“
 „Halo: Evolutions“
 „Halo: Cryptum“
 „Halo: Primordium“
 „Halo: Sylentium“

 Išnašos 

 Nuorodos 

 „Halo“ oficiali svetainė
 giantbomb.com
 mobygames.com

Kategorija:Kompiuterinių žaidimų serijos
Kategorija:Pirmojo asmens šaudyklės
Kategorija:Mokslinės fantastikos kompiuteriniai žaidimai